গুৱাহাটীঃ আজি আন্তঃৰাষ্ট্ৰীয় নাৰী দিৱস। নাৰী দিৱসৰ লগত সংগতি ৰাখি সমগ্ৰ বিশ্বৰ লগতে সমগ্ৰ অসমত উদযাপন কৰা হৈছে বিভিন্ন কাৰ্যসূচী। মহানগৰীৰৰো ভিন্ন স্থানত নাৰী দিৱসৰ বিভিন্ন কাৰ্যসূচী অনুষ্ঠিত কৰা দেখা গৈছে। মহানগৰীৰ 'বি বৰুৱা কেন্সাৰ হাস্পতাল'ত পালন কৰা হৈছে আন্তৰ্জাতিক নাৰী দিৱসৰ বিশেষ কাৰ্যসূচী। নৰ্থ-ইষ্ট ৱ'মেন এণ্ট্ৰিপ্ৰেনিয়াৰ ছ'চাইটীৰ উদ্যোগত পালন কৰা হৈছে 'নাৰী দিৱস'। দিৱসৰ লগত সংগতি ৰাখি কেন্সাৰ ৰোগীসকলক বিনামূলীয়াকৈ চিকিৎসা প্ৰদান কৰা হৈছে।
আৰু পঢ়িব পাৰিব : আজি মনোনয়ন দিব বহু গুৰুত্বপূৰ্ণ প্ৰাৰ্থীয়ে !
আনহাতে বিশ্বৰ ঐতিহ্যক্ষেত্ৰ 'মানাহ ৰাষ্ট্ৰীয় উদ্যান'তো কেইবাগৰাকীও মহিলাক সম্বৰ্ধনা জ্ঞাপন কৰা হয়। গোৱৰ্ধনা মণ্ডল মহিলা মৰ্চাৰ উদ্যোগত দিনজোৰা কাৰ্যসূচীৰে অনুষ্ঠিত নাৰী দিৱস অনুষ্ঠিত কৰা হয়। আনহাতে বকোৰ সৃষ্টি মণ্ডল পৰ্যায় সংগঠনৰ সৌজন্যত আয়োজন কৰা হয় নাৰী দিৱস। দিৱসৰ লগত সংগতি ৰাখি গান্ধীমৈদানৰ পৰা ওলোৱা হয় এক সমদল।
মৰিগাঁও জিলাৰ মৈৰাবাৰীত নুৰুল আমিন খেলপথাৰতো অসম গ্ৰামীণ জীৱিকা সেৱাৰ মৈৰাবাৰী উন্নয়ন খণ্ডৰ আত্মসহায়ক গোট, আকাশী গংগা মণ্ডল সংঘৰ উদ্যোগত বিনামূলীয়া স্বাস্থ্য শিবিৰৰ আয়োজন কৰা হৈছে। নগাঁও জিলাৰ ধিং মহাবিদ্যালয়তো নাৰী দিৱসৰ বিভিন্ন কাৰ্যসূচী ৰূপায়ণ কৰা হয়। মানসিক স্বাস্থ্য আৰু নাৰী স্বাস্থ্য শীৰ্ষক সজাগতা কাৰ্যসূচী অনুষ্ঠিত কৰা হয়।
Share :
Prag News is one of the oldest and best news channels in Assam as well as Northeast India. With over 20 years of dedication and hardwork, we continue to bring to you ground-breaking news and updates from every corner of Assam and beyond.
